REPUBLIKA HRVATSKA

KARLOVAČKA ŽUPANIJA

OSNOVNA ŠKOLA „IVAN GORAN KOVAČIĆ“ DUGA RESA

DJEČJI VRTIĆ PRI PODRUČNOJ ŠKOLI BOSILJEVO

**GODIŠNJI PLAN I PROGRAM DJEČJEG VRTIĆA PRI PŠ BOSILJEVO ZA PEDAGOŠKU GODINU 2021./2022.**

**SADRŽAJ:**

[1. USTROJSTVO RADA 1](#_Toc82518387)

[1.2. Program predškole 1](#_Toc82518388)

[1.3. Raspored obroka 2](#_Toc82518389)

[1.4. Ustroj rada u vrijeme ljetnih mjeseci (srpanj i kolovoz) 2](#_Toc82518390)

[1.5. Broj i struktura djelatnika 2](#_Toc82518391)

[2. MATERIJALNI, ZDRAVSTVENI I SIGURNOSNI UVJETI 5](#_Toc82518392)

[2.1. Investicijsko i tekuće održavanje objekta 5](#_Toc82518393)

[2.2.Program mjera povećanja sigurnosti 6](#_Toc82518394)

[2.3.Zdravstvena zaštita 6](#_Toc82518395)

[2.4. Sigurnost 7](#_Toc82518396)

[3. NJEGA I SKRB ZA TJELESNI RAST I RAZVOJNE ZADAĆE DJECE: 8](#_Toc82518397)

[3.1. Prehrana kao važan aspekt u rastu i razvoju djece 9](#_Toc82518398)

[3.2.Osiguravanje kvalitetnih sanitarno – higijenskih uvjeta prostora vrtića 9](#_Toc82518399)

[3.3. Zadovoljavanje potreba za igrom i dnevnim ritmom 10](#_Toc82518400)

[3.4. Programske zadaće za očuvanje zdravlja, njegu i skrb za tjelesni rast i razvoj 10](#_Toc82518401)

[4. ODGOJNO OBRAZOVNI RAD 14](#_Toc82518402)

[4.1. Osobna emocionalna i tjelesna dobrobit 15](#_Toc82518403)

[4.2. Obrazovna dobrobit 17](#_Toc82518404)

[4.3. Socijalna dobrobit 17](#_Toc82518405)

[5. SURADNJA S RODITELJIMA 18](#_Toc82518406)

[6. SURADNJA S VANJSKIM USTANOVAMA I OSTALIM ČIMBENICIMA 21](#_Toc82518407)

[7. VREDNOVANJE PROGRAMA 24](#_Toc82518408)

[8. STRUČNO USAVRŠAVANJE ODGOJNO OBRAZOVNIH RADNIKA 25](#_Toc82518409)

1. **USTROJSTVO RADA**

Dječji vrtić pri PŠ Bosiljevo posluje u sklopu OŠ „Ivan Goran Kovačić“, pri područnoj školi Bosiljevo, u suradnji s Općinom Bosiljevo. U pedagoškoj godini 2021./2022. odgojno-obrazovni rad s djecom rane i predškolske dobi ustrojen je sukladno važećim propisima i zakonima za ustanove ranog i predškolskog odgoja i obrazovanja. Djelatnost njege, odgoja, obrazovanja, zdravstvene zaštite, prehrane i socijalne skrbi djece rane i predškolske dobi ostvarivat će se prilagođeno razvojnim potrebama, mogućnostima, sposobnostima, osobinama i interesima djece. Pri tome će se uvažavati prava djece, roditelja i zaposlenika. U Vrtić je ove pedagoške godine upisano dvanaestero djece u jednu mješovitu odgojnu skupinu.

## 1.1.Redovni program

|  |  |
| --- | --- |
| **Po trajanju** | **Broj djece** |
| - cjelodnevni program (10-satni) | 12 |
| - poludnevni program ( 4-6 sati) | / |

* 1. **Program predškole**

Člankom 23a Zakona o predškolskom odgoju i obrazovanju (NN94/13), program predškole je obavezan za svu djecu u godini dana prije polaska u osnovnu školu. Ove pedagoške godine, rad u predškoli organizirat će se u prostoru vrtića dva sata dnevno. Program je u trajanju od 250 sati godišnje kako nalaže i Nacionalni kurikulum za rani i predškolski odgoj i obrazovanje (2014), prema kojem se program predškole i organizira.

|  |  |
| --- | --- |
| **Po trajanju** | **Broj djece** |
| 250 h | 6 |

Radno vrijeme u pedagoškoj godini 2020./2021.

|  |  |  |  |
| --- | --- | --- | --- |
| Radno vrijeme | 1.smjena | 2.smjena | Broj odgojitelja |
| 6:30 – 15:30 | 6:30 – 12:00 | 10:00 – 15.30 | 2 |

Radno vrijeme mijenja se prema potrebama roditelja i ovisno o promjeni u organizaciji rada.

## Raspored obroka

|  |  |
| --- | --- |
| Doručak | Od 8:00h do 8:45h |
| Voćni međuobrok | Od 10:00h do 10:30h |
| Ručak | Od 11:30 do 12:00h |
| Užina | Od 14:00 do 14:30h |

Tjedni jelovnik sastavlja zdravstvena voditeljica u dogovoru s kuharicom. Tjedni jelovnici se objavljuju na oglasnoj ploči vrtića te stranicama škole kako bi roditelji imali uvid u tjedni jelovnik. Priprema ručka obavlja se u Đačkom domu u Dugoj Resi, a isti se prevozi svakodnevno u termos posudama u vrtić.

* 1. **Ustroj rada u vrijeme ljetnih mjeseci (srpanj i kolovoz)**

U mjesecu srpnju vrtić će raditi prema skraćenom radnom vremenu (od 8:00 – 14:00), a tijekom mjeseca kolovoza vrtić neće raditi zbog korištenja godišnjeg odmora.

* 1. **Broj i struktura djelatnika**

U vrtiću su zaposlene 2 odgojiteljice na puno radno vrijeme, od toga 1 na neodređeno vrijeme (univ. bacc. paesc. educ.), a 1 na određeno vrijeme (mag. prim. educ.). Stručni tim vrtića čine ravnateljica i pedagoginja. Administrativne poslove vrtića obavljaju djelatnici škole i vrtić ima zdravstvenu voditeljicu.

|  |  |
| --- | --- |
| **Radno mjesto** | **Broj radnika** |
| Ravnatelj | 1 |
| Odgojitelji | 2 |
| Tajnik | 1 |
| Računovodstvo | 1 |
| Stručni suradnik - pedagog | 1 |
| Zdravstvena voditeljica | 1 |
| Kuharica | 1 |
| Spremačica | 1 |
| Domar - ložač | 1 |

Kuharica, spremačica i domar – ložač su djelatnici škole.

*Tjedna struktura radnog vremena odgojitelja*

|  |  |
| --- | --- |
| **Zadaće** | **Sati** |
| Neposredni rad s djecom | 27,5 |
| Ostali poslovi | 10 |
| - planiranje (tromjesečno, tjedno, dnevno), programiranje i vrednovanje rada | 5,0 |
| - priprema prostora i poticaja | 1,5 |
| - suradnja i savjetodavni rad s roditeljima i ostalima | 1,0 |
| - radni dogovor | 0,5 |
| - poslovi stručnog usavršavanja | 1,5 |
| - ostali poslovi | 0,5 |
| Dnevni odmor | 2,5 |

*Dnevna struktura radnog vremena odgojitelja*

|  |  |
| --- | --- |
| Neposredni rad s djecom | 5,5 |
| Ostali poslovi | 2,0 |
| Dnevni odmor | 0,5 |

Zaduženja su 40 sati tjedno, neposredan rad odgojitelja s djecom je 5,30 sati dnevno, a ostalo vrijeme ubraja se u stručno usavršavanje, pripremu za rad s djecom, razgovore s roditeljima i dr. Uređenjem sobe za odgojitelje omogućili smo kvalitetnu pripremu odgojitelja za rad.

1. **MATERIJALNI, ZDRAVSTVENI I SIGURNOSNI UVJETI**

Cilj je djelovati na stvaranje kvalitetnijeg prostornog i materijalnog okruženja vrtića, te optimalnih i sigurnih uvjeta za život, kontinuirano učenje i razvoj djece i odraslih.

Prioritetne zadaće:

* Održavanje prostora ustanove, osobito u odnosu na sigurnost istih
* Poboljšavanje materijalnih i prostornih uvjeta rada (oprema, didaktika, funkcionalnost i uređenje prostora) tijekom cijele godine
* Održavanje opreme (atestiranje, popravci, zamjene) i infrastukture s ciljem osiguravanja sigurnosti i funkcionalnosti u radu
* Nabava opreme i sitnog inventara, prema financijskim mogućnostima
* Unapređenje kvalitete okruženja za dijete (sigurnost, funkcionalnost, razvojna primjerenost, poticajnost, raznovrsnost i estetika) gdje se dijete osjeća sigurno i dobrodošlo

**2.1. Investicijsko i tekuće održavanje objekta**

* + održavanje objekta
  + izgradnja dječjeg igrališta
  + nabavka didaktičke opreme i materijala za rad
  + nabava opreme za kuhinju (posude i pribor za jelo)
  + održavanje postojeće opreme
  + nabava posteljine za krevete
  + nabava alata za radove domara te potrošnog materijala za održavanje vrtića
  + nabava ostale opreme
  + kontinuirana nabava živežnih namirnica, materijala za čišćenje i održavanje i materijala za higijenske potrebe
  + nabava materijala za estetsko uređenje vrtića
  + nabava stručne literature i slikovnica za djecu

**2.2.Program mjera povećanja sigurnosti**

Unaprjeđenjem materijalnih uvjeta djelovat će se na povećanje razine sigurnosti prostora vrtića. Poboljšati organizacijske uvjete rada te korištenje svih ljudskih resursa za povećanje sigurnosti djece u vrtiću. Potrebno je:

* + osigurati maksimalnu sigurnost djece tijekom boravka djece u vrtiću
  + razmotriti izvore opasnosti
  + osigurati sigurne uvjete boravka u vrtiću

**2.3.Zdravstvena zaštita**

Potrebno je kontinuirano provoditi zakonom propisane mjere:

* + analiza uzorka hrane
  + zdravstveni pregledi djelatnika jednom godišnje
  + kontrolirati procijepljenost djece
  + provoditi aktivnosti s djecom u cilju stjecanja znanja i vještina važnih za očuvanje zdravlja stjecanjem pravilnih higijenskih navika
  + nadzirati djecu u sanitarnom čvoru i upućivati na pravilne postupke osobne higijene
  + nadzirati djecu u svim situacijama u cilju prevencije ozljeda

Prilikom upisa djeteta otvara se zdravstveni karton koji sadržava osnovne podatke o djetetu. Nakon preboljene bolesti potvrda ili nalaz prilažu se u zdravstveni karton, a zdravstvena voditeljica ispunjava potrebne podatke. Potvrda pedijatra o zdravstvenom stanju djeteta (potvrda da dijete može biti primljeno u vrtić) i fotokopija cjepne knjižice nalaze se u arhivi u školi.

**2.4. Sigurnost**

Odgojitelji moraju poznavati i poštivati sve sigurnosne mjere u ustanovi. U slučaju izvanrednih situacija odgojitelji djeluju u skladu s postojećim protokolima ustanove za krizne situacije. Kako bi kod djece radili na razvoju sigurnosti u ustanovi i općenito te na vlastitoj sposobnosti za samozaštitu potrebno je svakodnevno provoditi aktivnosti koje potiču:

* + razvoj pozitivne slike o sebi
  + razvoj emocionalne inteligencije
  + razvoj socijalne kompetencije
  + razvoj pozitivne afirmacije
  + razvoj komunikacijskih vještina
  + prevencija rizičnog ponašanja
  + dječji projekti usmjereni na samozaštitu i samopomoć
  + razvijanje spoznaja o opasnostima unutar vrtića
  + socijalne igre za jačanje djetetovog samopouzdanja
  + organizacija aktivnosti u skladu s dječjim potrebama
  + izrada poticaja u svrhu razvoja svih djetetovih potencijala

1. **NJEGA I SKRB ZA TJELESNI RAST I RAZVOJNE ZADAĆE DJECE:**

* unaprjeđenje i zaštita zdravlja djece
* informiranje i educiranje roditelja i odgojnih djelatnika o tjelesnom rastu i razvoju djece, oboljenjima specifičnim za predškolsku dob i mjerama prevencije
* prva pomoć djeci u hitnim slučajevima
* antropometrijska mjerenja rasta i razvoja djece te kontinuirano praćenje uhranjenosti djece
* prikupljanje potvrda sistematskih pregleda djece pri upisu u vrtić, kontrolnih pregleda nakon pojave simptoma bolesti uz praćenje epidemiološkog stanja u skupinama i vrtića u cjelini
* osiguranje higijenskih i sigurnih uvjeta unutarnjih i vanjskih prostora
* zdrava i raznolika prehrana (doručak sastavlja zdravstvena voditeljica vrtića)
* održavanje svakodnevnog rituala (tjelesna aktivnost i boravak na svježem zraku)

Na ostvarivanju ciljeva raditi će se kroz kontinuirani timski rad:

* kroz zdravu prehranu o kojoj brine zdravstvena voditeljica u dogovoru sa glavnom kuharicom
* na sigurnosti i kvalitetnoj zdravstvenoj preventivi - odgojiteljice i zdravstvena voditeljica
* na osiguranju higijene prostorija vrtića i okoliša – odgojiteljice, spremačica, domar

**3.1. Prehrana kao važan aspekt u rastu i razvoju djece**

Za normalan rast i razvoj potrebno je unositi dovoljnu dnevnu količinu zdravih i raznovrsnih namirnica. Cilj je razviti te steći spoznaju i znanje o:

* načinu i pristupu objedovanju kao bitnom dijelu odgoja
* podizanju imuniteta djece
* razvoju i podizanju fizičke sposobnosti djece
* osiguravanju preduvjeta za razvoj intelektualnih sposobnosti

Jelovnik će se planirati u skladu sa standardima utvrđenim od strane nadležne institucije, zdravstvene voditeljice. Jelovnik će biti izložen na Oglasnoj ploči vrtića i mrežnim stranicama škole. Važno je svakodnevno poticati na razvoj samostalnosti pri jelu, razvoj poželjnih ponašanja prilikom jela, mijenjanje prehrambenih navika djece te osiguravanje dovoljno vremena za konzumiranje jela.

**3.2.Osiguravanje kvalitetnih sanitarno – higijenskih uvjeta prostora vrtića**

Osiguravat će se i provoditi:

* proces kvalitetnog i redovitog održavanja prostora boravka djece (soba dnevnog boravka, blagovaonica, sanitarni čvorovi, garderoba, hodnici te ured za odgojitelje)
* kontinuirano organiziranje i provođenje mjera dezinfekcije, deratizacije i dezinsekcije
* osiguravanje dovoljne količine sredstava za higijenu djece
* provođenje i osiguravanje kvalitetnih mikroklimatskih uvjeta boravka djece (prozračnost prostora ljeti i zimi, toplina ili hladnoća prostora)
* osiguravanje uvjeta za kvalitetan proces čišćenja (zaštitne rukavice, zaštitna odjeća, potrebna određena količina sredstava za čišćenje)
* poštivanje zakonskih obveza o produljenju sanitarnih iskaznica i osiguravanje da svi zaposlenici koji su u procesu rada s djecom budu zdravi

**3.3. Zadovoljavanje potreba za igrom i dnevnim ritmom**

Prilikom zadovoljavanja potreba za igrom i snom vodit ćemo se individualnim potrebama svakog djeteta i njegovim pravima. Osigurati ćemo prostor gdje se djeca mogu povući, osamiti i odmoriti ovisno o svojim željama i potrebama. Organizacija okruženja planirat će se prema trenutnim interesima i potrebama djece u skupini i prema specifičnostima aktivnosti ili projekata kojima se bavimo u danom trenutku. Promišljanje o organizaciji prostorno-materijalnog okruženja je neophodno za postizanje cjelovitog rasta i razvoja djece.

**3.4. Programske zadaće za očuvanje zdravlja, njegu i skrb za tjelesni rast i razvoj**

|  |  |  |  |
| --- | --- | --- | --- |
| Zadaća | Sadržaj | Nosioci | Vrijeme provedbe |
| Osiguravanje osnovnih sanitarno-higijenskih uvjeta | Čišćenje i dezinfekcija prostora u kojima djeca borave  Briga o kvaliteti, ispravnosti i higijeni igračaka  Mijenjanje i higijena posteljine  Organiziranje sanitarnih pregleda djelatnika  Osigurati mikroklimatske uvjete u kojima djeca borave  Održavanje čistoće u prostorima za čuvanje hrane i blagovaonici  Suradnja sa sanitarnom inspekcijom – HZZJZ | Spremačica  Odgojiteljice  Odgojiteljice  Ravnateljica  Odgojiteljice  Spremačica  Spremačica  Kuharica  Ravnateljica | Svakodnevno  Svaki mjesec ili po potrebi  Svakih dva tjedna (po potrebi i ranije)  Jednom godišnje  Svakodnevno  Svakodnevno  2 puta godišnje |
| Njega, higijena i zdravstvena zaštita djece | Prikupljanje liječničkih potvrda i uvid u zdravlje djece  Pružanje pomoći pri ozljedama djece i osoblja  Upoznavanje osoblja s određenim zdravstvenim problemima kod djece (alergije)  Osiguravanje preventivnih mjera u slučaju epidemije  Utvrđivanje individualnih potreba djeteta za snom, hranom i igrom  Razvijati osobnu odgovornost u odnosu na očuvanje zdravlja, odgovorno ponašanje u odnosu prema opasnim situacijama ili predmetima  Uočiti i upozoriti na djecu s odstupanjima u razvoju  Pratiti djecu kod koje su uočena odstupanja u razvoju | Odgojiteljice  Odgojiteljice  Zdravstvena voditeljica  Odgojiteljice  Zdravstvena voditeljica  Ravnateljica  Odgojiteljice  Odgojiteljice  Odgojiteljice  Odgojiteljice | Rujan 2021.  Po potrebi  Po potrebi  Po potrebi  Tijekom godine  Tijekom godine  Tijekom godine  Tijekom godine |
| Prehrana i njezin utjecaj na zdravlje | Prilagodba jelovnika potrebama djece  Pridržavanje prehrambenih normativa  Osiguravanje vode i voćnih obroka  Razvoj pozitivnog stava i svijesti o važnosti hrane i jedenja | Odgojiteljice, kuharica i zdravstvena voditeljica  Kuharica  Odgojiteljice  Odgojiteljice | Tijekom godine  Tijekom godine  Tijekom godine  Tijekom godine |

1. **ODGOJNO OBRAZOVNI RAD**

Cilj je osiguravati uvjete za ostvarivanje što veće koristi za dijete u svim područjima te njegov cjelovit i maksimalan rast i razvoj. Dječji razvoj poticat će se putem igre, kroz situacijsko učenje te učenje kroz iskustvo i doživljaj u bogatom poticajnom okružju u skladu s interesima, potrebama i stupnju razvoja djece.

U odgojno obrazovnom radu posebnu pažnju posvetili smo primjeni programskog usmjerenja te sve bitne zadatke bazirali na tim načelima. Na umu su nam posebno bile razvojne mogućnosti svakog djeteta na kojima baziramo tromjesečne zadatke.

Važne zadaće u odgojno obrazovnom radu:

* razvijanje pozitivne slike o sebi
* stvarati uvjete da se dijete osjeća sigurno, prihvaćeno i dobrodošlo u vrtiću
* prepoznati i uvažavati sve osobnosti, potrebe i interese pojedinog djeteta
* s obzirom na karakteristike djece osmišljavati poticajno, ugodno, kreativno, istraživačko okružje koje će se tijekom godine mijenjati i obogaćivati u skladu s interesima djece i u suradnji s djecom
* stvarati poticajnu atmosferu istraživanja, učenja i suradnje. Atmosfera koja je poticajna za stvaranje partnerskih odnosa između sudionika odgojno obrazovnog procesa ( dijete - odrasli, odrasli – dijete )
* razvoj motoričkih sposobnosti
* razvoj higijenskih i prehrambenih navika
* razvijati kreativnost i stvaralački potencijal djece kroz sve aspekte likovnog, glazbenog i scenskog izričaja
* usvajanje i poštivanje pravila skupine, normi i zahtjeva
* omogućiti djeci da promatranjem, eksperimentiranjem i djelovanjem tehnikom pokušaja i pogrješaka uočavaju i razumijevaju svijet oko sebe

**Odgojno - obrazovna skupina: „Pčelice“ (mješovita vrtićka skupina)**

**Razvojna dob djece: od 3 do 7 godina**

**Odgojiteljice: Sanja Halar i Brigita Halar**

## 4.1. Osobna emocionalna i tjelesna dobrobit

* Razvoj motoričkih vještina

Kroz igru djeca uče o sebi, drugima i okolini, zato je ona važan dio odrastanja. Dobre motoričke vještine pomažu djeci u istraživanju svijeta i kognitivnog razvoja.

Motoričke vještine uključuju jačanje koordinacije pokreta, odnosno grubu i finu motoriku. Gruba motorika povezana je s pokretima velikih mišića poput nogu i ruku (tjelesne aktivnosti poput razgibavanja, igre pjevanja, plesanja, vožnje romobilima i sl). Fina motorika su pokreti koji uključuju manje mišićne skupine poput onih u šakama i zglobovima (igre građenja, sastavljanja, rastavljanja, nizanja, rezanja, trganja papira, listanje slikovnica, različite slagalice, umetaljke i ostalo). Motoričke sposobnosti odnose se na djetetovu sposobnost da kontrolira tijelo, od prvih spontanih pokreta do kontrole kretanja i složenih sportskih vještina stječu se motoričkim aktivnostima kao što su: puzanje, penjanje, skakanje, bacanje lopte, udaranje, lopte, vježba kolutima…).

Igre koje potiču razvoj grube motorike su: trčanje, preskakanje užeta, igranje školice, dječji poligon, bacanje i hvatanje lopte, guranje dječjih kolica i ostalo, baratanje različitim pedagoško neoblikovanim materijalima. Fine motoričke vještine uključuju pažljivu kontrolu malih mišića, primjerice kontrolu mišića jezika i usnica kod govora ili pjevanja.

Igre koje potiču usavršavanje fine motorike su: igre plastelinom, glinom ili tijestom, plastičnim oblicima, slaganje kocaka različite veličine, izrezivanje papira, bojanje bojicama, pisanje kredama po ploči ili po igralištu, listanje slikovnica za vrijeme čitanja priče i slično.

Grubu i finu motoriku djeca koriste kod kuće, u vrtiću, školi i na igralištu. Igra je jedan od najboljih načina jačanja motoričkih vještina.

* Usvajanje higijenskih, prehrambenih i kretnih navika kao preduvjet zdravlja

Poticati kod djeteta naviku pravilnog odijevanja radi zaštite od nepovoljnih vanjskih utjecaja te uredno odlaganje odjeće i obuće. S djetetom je potrebno raditi na spoznavanju važnosti higijene tijela, zuba i usne šupljine i na održavanju osobne higijene te higijene prostora. Važno je da dijete boravi u različitim mikroklimatskim uvjetima, u zatvorenom prostoru i da redovito boravi na svježem zraku. Treba voditi računa o vremenskoj organizaciji odgojno-obrazovnog rada jer je tehničko osoblje vrtića također u funkciji zadovoljavanja potreba djeteta i brine o njegovu zdravlju.

* Uživanje u različitim interakcijama i aktivnostima

Djeci je potrebno omogućiti različite materijale u centrima aktivnosti i pomoću njih poticati učenje djece kroz igru. S djecom je potrebno raditi na svim aspektima razvoja, provoditi aktivnosti u kojima razvijamo motoričke vještine, kognitivne sposobnosti, razvijamo govor i interakciju kod djece. Tijekom aktivnosti djeci je potrebno omogućiti doživljaj uspjeha u aktivnostima i pokazati da je uistinu postiglo uspjeh.

* Samoprihvaćanje djeteta (nepotiskivanje emocija, prihvaćanje sebe)

Emocije (volim – ne volim, veseli me – rastužuje me i ostalo), poticanje prepoznavanja samoga sebe i svojih mogućnosti, isticanje pozitivnih osobina djeteta, razvijanje pozitivne slike o sebi kod djeteta i poticanje vlastitih mogućnosti te razvoj raznih sposobnosti.

* Razvoj identiteta djeteta (osobnog i socijalnog)

Dijete stvara pozitivnu sliku o sebi onda kada se potiču aktivnosti u kojima dijete vidi rezultat svog djelovanja i na taj način doživljava vlastite sposobnosti. Odgajatelj pomaže djetetu u izgradnji pozitivne slike o sebi, poticanjem razvoja grupnog identiteta te osobnog identiteta i poticanjem na zajedničko igranje. Dijete je spremno donositi odluke koje se odnose na njegove aktivnosti i važno je kod djece poticati razvoj samostalnosti mišljenja i djelovanja te da procjenjuju moguće posljedice njihovih akcija.

## 4.2. Obrazovna dobrobit

Obrazovna dobrobit uključuje radoznalost i inicijativnost svakog pojedinog djeteta, kao i njegov stvaralački potencijal. Dijete treba imati percepciju sebe kao osobe koja želi i voli učiti i koja otkriva radost i korisnost učenja kao i vlastite ideje i teorije. Djetetu treba dozvoliti da argumentirano iznosi vlastite načine razmišljanja i da identificira različite izvore učenja i njihovu različitu primjenu. Potrebno je da dijete osvijesti proces vlastitog učenja, upravljanja njime i da postupno preuzima odgovornost za taj proces.

## 4.3. Socijalna dobrobit

Socijalna dobrobit podrazumijeva prihvaćanje i razumijevanje drugih i njihovih različitosti, podrazumijeva uspostavljanje, razvijanje i održavanje kvalitetnih odnosa djeteta s drugom djecom i odraslima te aktivno sudjelovanje, pregovaranje i konstruktivno rješavanje konfliktnih situacija. Djetetu treba pružiti mogućnost prilagodbe novim, promjenjivim situacijama i okolnostima (fleksibilnost i adaptabilnost) kako bi se ono osjećalo prihvaćeno i dobilo percepciju sebe kao člana zajednice koji ima priliku i mogućnosti pružanja doprinosa zajednici.

1. **SURADNJA S RODITELJIMA**

Suradnja s roditeljima veoma je važna za kvalitetno provođenje odgojno-obrazovnih programa odnosno uključivanjem djeteta u vrtić, važno je uključiti i njegovu obitelj, te razvijati partnerske odnose vrtića i obitelji. Takvi odnosi pružaju djeci i odgojiteljima kvalitetne i raznovrsne poticaje, kvalitetnu komunikaciju, bolje razumijevanje svakog djeteta i zadovoljavanje njegovih potreba, interesa i osjećaja. Partnerstvo vrtića s roditeljima i širom zajednicom jedno je od načela Nacionalnog kurikuluma za rani i predškolski odgoj i obrazovanje (2014), prema kojem su obitelj i vrtić dva temeljna sustava u kojem se dijete rane i predškolske dobi razvija i raste, zadovoljava svoje osnovne potrebe, stječe prve spoznaje o sebi i svijetu oko sebe, uči o komunikaciji i odnosima, suživotu, zajedništvu, toleranciji, razvija svoje potencijale i stječe spoznaje i vještine prijeko potrebne za čitav život.

U svrhu cjelovitog razvoja djeteta nužno je osigurati izravnu, kvalitetnu i ohrabrujuću komunikaciju na relaciji odgojitelj-roditelj, kako bi među njima informacije o djetetu mogle nesmetano i dvosmjerno cirkulirati. Roditelje ili skrbnike treba prihvatiti kao ravnopravne članove vrtića odnosno partnere koji obogaćuju ustanovu svojim individualnim posebnostima i vlastitom kulturom.

**Cilj:**

* unapređivanje razine kvalitete suradnje s roditeljima,
* unapređivanje kvalitete timske suradnje (odgojitelj – roditelj – stručni suradnik).
* postizanje otvorene komunikacije na relaciji odgojitelj - roditelj

**Važne zadaće:**

* + sudjelovanje i uključivanje roditelja u odgojno-obrazovni rad skupine (različite radionice)
  + nastavak poticanja otvorene i ravnopravne komunikacije između roditelja, odgojitelja i ostalog osoblja u vrtiću
  + pobuditi povjerenje roditelja u ustanovu
  + informiranje i upoznavanje roditelja sa specifičnim karakteristikama osobnosti i razvojnog statusa djeteta, njegovim stvaralačkim i kreativnim postignućima uz korištenje dokumentacije i pedagoške dokumentacije
  + unaprjeđivanje kvalitete roditeljskih sastanaka, radionica
  + unapređenje učestalosti i kvalitete individualnih razgovora s roditeljima

**Suradnju s roditeljima ostvarivat ćemo putem:**

* roditeljskih sastanaka
* obrazovnih radionica (tematska predavanja vanjskih stručnih suradnika),
* viber grupa (informacije o događanjima u vrtiću, edukativni članci, plakati, dječji crteži…)
* individualnih informacija s odgajateljima, a po potrebi i sa stručnim suradnicima vrtića
* kreativnih radionica za roditelje i djecu (tematski vezane za blagdane i svečanosti, projekte koji se provode…)
* druženja djece, roditelja i odgajatelja (Završno druženje predškolaraca, izleti…),
* prikupljanjem izjava o dozvoli za fotografiranje, korištenju osobnih podataka i sl.,
* dijeljenje informacija putem oglasne ploče, web sadržaja
* dijeljenje sadržaja putem službenog maila vrtića (videozapisi, fotografije, dokumentacija)

Suradnja s roditeljima provoditi će se kroz posredne i neposredne oblike komunikacije. Posredni, odnosno jednosmjerni oblik komunikacije provodi se putem viber grupe za roditelje i odgojitelje te web stranice, putem kojih odgojitelji i stručni tim roditelje obavještava, u pisanom obliku, o životu i radu skupine, o događajima u koji se Vrtić uključuje, stručnim temama koje su važne roditeljima i o svim bitnim informacijama za rad Vrtića. Sadržaji koje nije moguće dijeliti putem viber aplikacije i web stranice, roditeljima će biti proslijeđeni putem službenog e-maila vrtića ( [djecjivrticbosiljevo@gmail.com](mailto:djecjivrticbosiljevo@gmail.com)). Odgojitelji unutar tri mjeseca roditeljima daju obavijesti o planu sadržaja koji se provodio, kako bi roditelji bili upućeni u sadržaj i aktivnosti skupine (web stranica Škole).

Neposredni oblik komunikacije (dvosmjerni) uključuju roditeljske sastanke i individualne razgovore s roditeljima.

Tijekom pedagoške godine odgojitelji održavaju dva roditeljska sastanka, ovisno o problematici. Krajem srpnja održava se informativni roditeljski sastanak za roditelje novoupisane djece. Tijekom godine mogu se organizirati i tematski roditeljski sastanci, uz vođenje odgojitelja ili stručnog tima te različite kreativne radionice na kojima aktivno sudjeluju i roditelji.

1. **SURADNJA S VANJSKIM USTANOVAMA I OSTALIM ČIMBENICIMA**

U radu Dječjeg vrtića pri PŠ Bosiljevo, vrlo nam je važna suradnja s vanjskim ustanovama i ostalim čimbenicima, posebice onima smještenim na području Općine Bosiljevo, a potom i šire zajednice, za realizaciju bitnih zadaća odgojno-obrazovnog rada.

**CILJ**: unapređenje kvalitete odgojne prakse i razvoj opće kulture vrtića, te prezentacija djelovanja vrtića i postignuća djece.

**VAŽNE ZADAĆE:**

*U odnosu na dijete:*

* obogatiti život djeteta u vrtiću različitim kulturno-umjetničkim doživljajima i događanjima, sportsko-rekreativnim programima, druženjima i susretima s drugom djecom i odraslima.

*U odnosu na odgojitelje i druge radnike:*

* razmjena iskustva i usavršavanje s drugim odgojno-obrazovnim ustanovama, te rješavanje problematike vezano uz dijete
* povezivanje s društvenom sredinom i poticanje emocionalnih i socijalnih odnosa, koji će pridonositi razumijevanju i doživljavanju prezentiranih sadržaja.

*U odnosu na roditelje:*

* poticati aktivno sudjelovanje u kulturnoj i javnoj djelatnosti vrtića
* pružanje primjerenog programa djetetu
* stvaranje uvjeta za poticanje roditeljskoga djelatnog sudjelovanja u oblikovanju vizije ustanove
* stvaranje prilika za sudjelovanje roditelja u planiranju, realiziranju i evaluaciji odgojno-obrazovnog procesa.

*Planiramo suradnju s vanjskim čimbenicima:*

* suradnja s Općinskom upravom:
* Suradnja s načelnikom prilikom manifestacije Dani kruha,
* dogovor o pribavljanju namještaja prilagođenog djeci u dobi od tri godine,
* dogovor i razmatranje mogućnosti upisa djece mlađe od tri godine

*Suradnja sa Županijom:*

* sudjelovanje i organizacija manifestacija na županijskom nivou
* sudjelovanje u izradi mreže dječjih vrtića

*Suradnja s HZJZ Karlovačke županije:*

* Sustavno praćenje kvalitete prehrane i vode u ustanovi
* uzimanje brisova na mikrobiološku čistoću u kuhinji
* planiranje jelovnika
* provođenje mjera DDD u objektu
* nadzor sanitarne inspekcije
* sanitarni pregledi djelatnika
* pružanje usluga pri poduzimanju protuepidemijskih mjera i sličnih slučajeva – po potrebi - obavljanje epidemiološkog nadzora po potrebi
* suradnja sa Dom zdravlja Bosiljevo, Dom zdravlja Duga Resa i Dom zdravlja Karlovac - sistematski zdravstveni pregledi djece pri prijemu u predškolsku ustanovu
* suradnja sa Župnim uredom:
* prilikom obilježavanja katoličkih blagdana o Manifestacija „Dani kruha –zahvala za plodove zemlje“
* sudjelovanje u svečanostima prilikom blagdana Božića i Uskrsa
* prilikom obilježavanja aktivnosti vezanih uz zaštitu prirode i okoliša, eko projekti
* provođenje edukativnih i kreativnih radionica za odgojitelje, roditelje i djecu
* prilikom obilježavanja aktivnosti vezanih uz tradicijske igre, kulturu i običaje naše općine - suradnja sa područnom OŠ Bosiljevo i učiteljima razredne nastave radi lakšeg prelaska i prilagodbe djece predškolskog uzrasta na prvi razred osnovne škole
* suradnja s Crvenim križem o rad na očuvanju, prevenciji i unapređivanju zdravlja djece i radnika
* suradnja sa Agencijom za odgoj i obrazovanje, Ministarstvom znanosti i obrazovanja, stručnim društvima i drugim institucijama o radi unapređivanja i kvalitetnog provođenja odgojno obrazovnog rada u Vrtiću o stručne konzultacije, informacije i ostalo
* suradnja s Uredom državne uprave u Karlovačkoj županiji
* suradnja s OŠ „Ivan Goran Kovačić“ Duga Resa za završnu priredbu u Dugoj Resi

1. **VREDNOVANJE PROGRAMA**

Vrednovanje unaprijed određenih područja i pokazatelja provodilo se putem refleksija odgojno-obrazovne prakse, uporabom lista praćenja, lista procjene, upitnika, anketa te uvidom i analizom pedagoške dokumentacije.

Cilj ovakvog načina rada je dublje promišljanje kulture vrtića, bolje razumijevanje djeteta i sagledavanje vlastitih postupaka. Vođenjem pedagoške dokumentacije i dokumentiranjem odgojno - obrazovnoga procesa, stvarana je cjelovita slika o načinu rada kojeg provodimo i o njegovoj kvaliteti. Pomoću dokumentacije svakodnevno smo vrednovali vlastiti rad i reflektirali se na praksu, te smo u svakom trenutku imali uvid u situacije koje su nam možda promakle u trenutku kada su se dogodile. Na taj način lakše organiziramo aktivnosti i odgojno-obrazovni proces usklađujemo s interesima i potrebama djece. Dokumentacija prikupljena tijekom pedagoške godine i vođenje razvojnih mapa djece, služit će kao uvi u napredak i postignuća u procesu odgoja i obrazovanja .

Zajedničke kvalitetne rasprave sudionicima odgojno-obrazovnog procesa omogućile su kvalitetno suradničko učenje. Usmjereni smo na utvrđivanje dobre prakse, standarda kvalitete odgojno-obrazovnog rada, te nakon objektivnijeg utvrđivanja trenutnog stanja, određivanja područja promjena i unapređivanja prakse. Nastojat će se kontinuirano raditi na poboljšanju kvalitete u svrhu osiguravanja maksimalne dobrobiti za dijete.

1. **STRUČNO USAVRŠAVANJE ODGOJNO OBRAZOVNIH DJELATNIKA**

Kvalitetno inicijalno obrazovanje i kontinuirani profesionalni razvoj stručnih djelatnika vrtića imaju izravni utjecaj na implementaciju Nacionalnoga kurikuluma za rani i predškolski odgoj i obrazovanje. Kvalitetna odgojno-obrazovna praksa vrtića i kurikulum koji se iz nje generira ostvaruje se i razvija »iznutra«, od odgojitelja i drugih stručnih djelatnika vrtića, za što im je potrebno osigurati primjereno kontinuirano profesionalno učenje i razvoj.

Cilj stručnog usavršavanja i profesionalnog razvoja odgajatelja je razvoj sposobnosti refleksije i samorefleksije na vlastitu praksu. Aktivnosti usmjerene profesionalnome razvoju stručnih djelatnika u vrtiću planiraju se kurikulumom vrtića. Odgojitelji i ostali stručni djelatnici vrtića pripremaju i programe usavršavanja koji uključuju individualne i grupne oblike rada na razini ustanove i izvan nje.

Usavršavanja će se provoditi putem:

* Radnih dogovora
* Dokumentiranja i reflektiranja na odgojno-obrazovni rad
* Praćenje i upoznavanje sa suvremenom literaturom i „trendovima“ u ranom i predškolskom odgoju i obrazovanju
* Stručnim usavršavanjima izvan ustanove (Seminari u AZOO-u, NCVVO-u i MZO-u te drugim sličnim institucijama)
* Slušanje online edukacija i radionica te webinara
* Kritičke refleksije

Odgojitelji će pratiti ponudu stručnih usavršavanja izvan ustanove i planirati i dokumentirati svoje usavršavanje te isto upisivati u Program stručnog usavršavanja.

Klasa : 602-02/21-01/132

Urbr. : 2133-30-01-21-1

Duga Resa, 8. 11. 2021.

Predsjednica Školskog odbora Ravnateljica Škole

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Vedrana Čop Novaković, prof. Marina Brozović, dipl. uč.